मैं इसे भारत की बेहद परिपक्व बुनियादी लोक-चेतना का नतीजा मानता हूं। भारतवासी भावनामयी हैं। वे भावुक हैं। वे सजह-विश्वासी हैं। वे जब बहते हैं तो किसी के भी पीछे चल पड़ते हैं। लेकिन बावजूद इस सब के हमारी लोक-चेतना में समझदारी के ऐसे बीज हैं कि ज़रा-सा खटका होते ही हमारी आंख फड़कने लगती है। पांच इंद्रियां कुछ भी कहें, भारतवासियों की छटी इंद्री सही वक़्त पर सक्रिय होने में एक क्षण की भी देर नहीं लगाती है। सियासत के स्थूल संसार की सैर कर रहे सियासतदानों को भले ही इसका अहसास न हो रहा हो, मगर जो देख सकते हैं, वे देख रहे हैं कि मुल्क़ का अंदाज़ पिछले छह महीनों में बदल गया है। देश अब राजनीतिक लीपापोती से परे चला गया है। इसलिए मैं मानता हूं कि मोदी-मंडली राहुल को उनसे तुलना लायक़ माने-न-माने, भारतवासी अब मोदी की राहुल से तुलना करने लगे हैं।